प्रजापति ब्रह्माकुमारी आश्रम पर किया झंडारोहण
टोडाभीम| उपखंडमुख्यालय के समीप आस्थाधाम मेहंदीपुर में स्थित प्रजापति ब्रह्मकुमारी सेवा केन्द्र पर ईश्वरीय ज्ञान के प्रसार-प्रसार के लिए रथ यात्रा का आयोजन किया गया जिसे पूर्व मंत्री रामस्वरूप मीना ने हरी झंडी दिखाकर रवानगी दी। इससे पूर्व शिव परमात्मा केन्द्र पर झंडारोहण भी किया गया जिसमें भारी संख्या में स्थानीय पुरुष एवं महिलाएं शामिल हुई। कार्यक्रम में मौजूद प्रजापति ब्रह्मकुमारी आश्रम से जुडे पुरुष एवं महिलाओं को संबोधित करते हुए पूर्व मंत्री रामस्वरूप मीना ने बताया कि ईश्वर के प्रति आस्था रखने वाले व्यक्ति को ही हमेशा ईश्वर सद्मार्ग पर चलने की प्रेरणा देते हैं। इससे पहले ब्रह्मकुमारी बहन बीके इंसान ने ज्ञान मुरली सुनाकर ईश्वरीय संदेश दिया। बहन बीके इंसान ने बताया कि परमपिता परमात्मा इस युग के अंतिम चरण में आकर हमें ज्ञान दे रहे है। बीके दीनदयाल भाई ने बताया कि केन्द्र पर प्रतिदिन राजयोग का अभ्यास कराया जाता है। शिव परमात्मा केन्द्र पर झंडारोहण के दौरान मेहंदीपुर, बालाजी, गहरौली, दांतली, पाटोली सहित आसपास के दर्जनों ग्रामीण पुरुष एवं महिलाएं मौजूद रही।
टोडाभीम. बालाजीमें प्रजापति ब्रह्मकुमारी सेवा केन्द्र आश्रम पर शिव परमात्मा केन्द्र पर झंडारोहण करते हुए पूर्व मंत्री रामस्वरूप मीना।
bho_Deva hin_Deva bho_Deva